પ.પૂ. શ્રી આનંદીમા પ.પૂ. શ્રી ધ્યાનયોગીજીના આધ્યાત્મિક ઉત્તરાધિકારી છે અને જેઓ પહેલાં આશા મા અથવા આશાદેવી તરીકે જાણીતા હતા. ૧૯૯૩ના જાન્યુઆરી માસમાં પ.પૂ. શ્રી ધ્યાનયોગીજીએ તેમને આનંદીમાનું આધ્યાત્મિક નામ આપ્યું જેનો અર્થ થાય છે કે, “ એવી વ્યક્તિ કે જે હંમેશા પૂર્ણ આનંદમાં હોય છે અને બીજાને પણ આનંદમાં રાખે છે.” તેમના શરૂઆતના વર્ષો આધ્યાત્મિક અભ્યાસ અને શક્તિપૂર્ણ વાતાવરણમાં ખૂબ જ શાંતિથી અને કોઈપણ મહત્ત્વપૂર્ણ બનાવ સિવાય પસાર થયા. ઈ.સ. ૧૯૭૨માં ૧૪ વર્ષની ઉંમરે તેઓ સ્વેચ્છાએ ધ્યાનના અતિ ઊંડાણવાળા સ્તરમાં દાખલ થયા. પ.પૂ. શ્રી આનંદીમા પોતાના શબ્દોમાં વર્ણવે છે કે "મેં એક લાખ સૂર્યનો પ્રકાશ એક સાથે જોયો,” અને તે જ સમયે માતૃદેવી સાથે તેમનો મેળાપ થયો.